Elias Gabrielsen

Elias Gabrielsen (1888–1973) var en norsk fagforeningsmann, NKP-politiker og redaktør. 

Han begynte som sjømann, og tilbrakte tolv år til sjøs. Fra 1916 jobbet han som margarinfabrikkarbeider i Stavanger. 

Gabrielsen ble snart valgt til formann i Arbeidsmandsforbundets styre lokalt, og hadde dette vervet fra 1917 til 1921. Deretter satt han i Norsk Nærings- og Nytelsesmiddelarbeiderforbunds stedlige styre fra 1922 til 1925. 

Han var medlem av Arbeiderpartiet fra 1916, og ved den politiske splittelsen i partiet i 1923 fulgte han NKP. Der ble han landsstyremedlem fra 1923 og sentralstyremedlem fra 1925. I 1923 satt han også som formann i fylkespartiet i Rogaland, og i 1926 som sekretær i Stavanger krets av NKP. Han var stortingskandidat for NKP i 1924, 1927 og 1930.

I 1926–27 satt Gabrielsen som redaktør i den lokale NKP-avisen Rogalands Arbeiderblad.Side 87. Einhart Lorenz: NKPs presse i 1920-årene, Tidsskrift for arbeiderbevegelsens historie 1/1979, Pax, Oslo ISBN 82-530-0957-7

Under krigen ble han i 1943 arrestert. Han ble sendt til Sachsenhausen, men overlevde konsentrasjonsleiroppholdet.Side 291. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1 

 Referanser 

Kategori:Norske redaktører
Kategori:Lokalpolitikere i Stavanger
Kategori:NKP-politikere i Rogaland
Kategori:Norske fagforeningspersoner